2011年，為咗回應香港市場嘅興趣同見到當時數碼聲音廣播服務喺外地嘅發展，政府向三間商營機構批出牌照。但係，三間商營數碼聲音廣播機構短時間內都以經營困難同埋冇足夠嘅聽眾群為理由退出市場，反映市場已經對數碼聲音廣播失去興趣，2015至2016年三間經營機構鳳凰優悅、dbc數碼電台同新城電台陸續申請退還牌照，截至2016年11月，香港得返香港電台一間公共廣播機構提供數碼聲音廣播服務，合共營運五條相關頻道。